open-index/open-wikipedia-markdown huggingface dataset:
תאודור קורציוס

**תֶּאוֹדוֹר קוּרְצְיוּס** (בגרמנית: **Julius Wilhelm Theodor Curtius**; 27 במאי 1857 – 8 בפברואר 1928) היה כימאי גרמני שהיה פרופסור לכימיה באוניברסיטת היידלברג ובמקומות אחרים. הוא פרסם את  ב-1890/1894 וגם גילה את החומצה הדיאזואצטית, את ההידרזין ואת ה.

## ביוגרפיה
תאודור קורציוס נולד לתעשיין בדיסבורג בחבל הרוהר בגרמניה. הוא למד כימיה אצל רוברט בונזן באוניברסיטת היידלברג ואצל הרמן קולבה באוניברסיטת לייפציג. את הדוקטורט קיבל ב-1882 בלייפציג בנושא: "על כמה חומצות אמידו חדשות המורכבות באופן סינתטי בדומה לחומצה היפורית" (Über einige neue der Hippursäure analog constituirte, synthetisch dargestellte Amidosäuren).

לאחר שעבד בין 1884 ל-1886 עבור אדולף פון באייר באוניברסיטת מינכן, מונה קורציוס למנהל המחלקה לכימיה אנליטית ב עד 1889. לאחר מכן קיבל את הקתדרה לכימיה באוניברסיטת קיל, שם ביצע חלק ממחקריו המוצלחים. בהתאם להצלחה זו, מונה קורציוס ל-Geheimer Regierungsrat (חבר המועצה המייעצת לשליט) בשנת 1895. לאחר מינוי של שנה כיורש של פרידריך אוגוסט קקולה המפורסם באוניברסיטת בון בשנת 1897, ירש קורציוס את  כפרופסור לכימיה באוניברסיטה שבה למד בהיידלברג ב-1898, שם שהה עד פרישתו לגמלאות ב-1926. ירש אותו , שכתב את הביוגרפיה של קורציוס ב-1962.

הוא בחן בעיקר תרכובות חנקן וגילה את ההידרזין, ה ותרכובות .  של  של חומצה קרבוקסילית נקראת על שמו.

בזמנו הפנוי הוא גם הלחין מוזיקה, שר בקונצרטים והיה מטפס הרים פעיל. ב-1894 ייסד יחד עם אדוארד בוכנר את סניף קיל של אגודת האלפיניסטים הגרמנים והאוסטרים, שבה תמך באופן אישי במימון. בתקופתו במינכן, הוא הפך לחבר קרוב של המדריך האלפיניסט , איתו ערך טיולי טיפוס הרים במשך שנים רבות לאחר מכן.

תאודור קורציוס מת בהיידלברג ב-8 בפברואר 1928.

בארכיון אוניברסיטת היידלברג יש אלבום תמונות משנת 1907 לציון יום השנה ה-25 לקבלת הדוקטורט של תאודור קורציוס. הוא מכיל תמונות של חוקרי מדע, בניינים ומעבדות כמו המעבדות הפיזיקליות-כימיות, מעבדת התרופות והמעבדות האורגניות ועוד.

## קישורים חיצוניים

* 

* Literature by and about Theodor Curtius Deutsche Nationalbibliothek


## הערות שוליים

קטגוריה:כימאים גרמנים
קטגוריה:סגל אוניברסיטת בון
קטגוריה:סגל אוניברסיטת קיל
קטגוריה:סגל אוניברסיטת היידלברג
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1857
קטגוריה:גרמנים שנפטרו ב-1928
לולנד

**לולנד** (בדנית: **Lolland**; בעבר השם נכתב כ-**Laaland**, בעברית: "אדמה נמוכה"), הוא אי בדנמרק. שטחו של האי הוא 1,243 קילומטרים רבועים, והוא האי הרביעי בגודלו בדנמרק. האי ממוקם בים קטגט, והוא חלק ממחוז שלן . נכון ל-1 בינואר 2022 מתגוררים באי כ-57,618 תושבים.

## סקירה כללית
האי לולנד ידוע גם בשם "אי הפנקייק" מכיוון שמדובר באי שטוח במיוחד: הנקודה הגבוהה ביותר באי היא בגובה של 25 מטרים מעל פני הים, והיא ממוקמת מחוץ לכפר הורסלונה . סלק סוכר הוא גידול חקלאי מרכזי בלולנד, ובאי יש מספר רב של שדות סלק סוכר.

העיירה הגדולה ביותר בלולנד היא נקסקוב , שבה מתגוררים כ-12,495 תושבים נכון ל-2022. בין מקומות היישוב העיקריים האחרים באי ניתן למנות את: מריבו  (6,000 תושבים), סקסקובינג  (3,500 תושבים) ורודבי  (2,500 תושבים).

מ-1 בינואר 2007, האי לולנד מנוהל על ידי שתי רשויות, נפת לולנד אחראית על מערב ומרכז האי ושטחה מכסה שני שלישים משטח האי, ונפת גולבורסון מכסה את השליש המזרחי של האי וכוללת בתוכה גם את האי השכן פאלסטר .

האי לולנד מקושר גם באמצעות כבישים וגם באמצעות מסילות רכבת לאי פאלסטר ממזרח, ולגרמניה (האי הגרמני פהמרן) באמצעות מעבורת. הכביש האירופי E47 שמקשר בין קופנהגן להמבורג שבגרמניה עובר דרך לולנד.

כביש E47 מקופנהגן חוצה את מצר גולדבורגסונד בין לולנד לפאלסטר דרך מנהרה, אך הכביש המהיר מסתיים ברודבוהאון, שם מעבורת נושאת כלי רכב לפרמן. אפשר לנסוע באמצעות רכבת מלולנד לאירופה, הרכבת מלולנד עוברת דרך גשר החגורה הגדולה, ולאחר מכן דרך האי פין ויוטלנד.

ממשלות דנמרק וגרמניה מתכננות לחבר את לולנד עם פהמרן על ידי מנהרה תת-ימית עתידית שצפויה להיפתח ב-2029.

שני גשרים ישנים יותר משתרעים על המצר בין לולנד ופאלסטר, גשר פרידריך התשיעי וגשר גולדבורגסונד בקצה הצפוני של המצר. גשר פרידריך התשיעי הוא גשר רכבת לפאלסטר.

בשנת 2029 מתוכננת להסתיים בניית מנהרת חגורת פהמרן שתקשר את האי עם גרמניה.

## קישורים חיצוניים

* 

## הערות שוליים

קטגוריה:דנמרק: איים
קטגוריה:איים בים הבלטי
ואסילי פרפליוצ'יקוב

**ואסילי פרפליוצ'יקוב** (ברוסית: **Васи́лий Переплётчиков**; 18 באוקטובר 1863 – 1918) היה צייר נוף רוסי; קשור לנודדים, מ-1893 עד 1901.

## ביוגרפיה
הוא נולד למשפחה של סוחרים אמידים והחל את השכלתו הפורמלית באקדמיה למדעי המסחר. במקביל, הוא החל להתעניין באמנות ולמד שיעורים פרטיים מאלכסנדר קיסליוב. ב-1872 החל להשתתף בשיעורים בבית הספר לציור, פיסול ואדריכלות במוסקבה. הוא תכנן להיות אדריכל, אבל פגישה עם איוואן שישקין שכנעה אותו להיות צייר, ולכן עבר לקורסים שהעביר וסילי פולנוב.

מאוחר יותר הוא פיתח עניין ברישום, ומ-1880 ערך מסעות רישום קבועים לזבניגורוד (עם סרגיי קורובין) ולפליוס (עם סרגיי וינוגרדוב). הוא גם החל לקיים תערוכות קבועות בסטודיו שלו.

לאחר 1886, הוא ועמיתיו הוציאו מדי פעם כתב עת; "פרסום תקופתי של רישומים של אמנים רוסים". הגיליון הראשון כלל יצירות של קורובין, סרגיי איבנוב, יצחק לויתן, ויקטור סימוב ואלכסיי סטפנוב.

בתחילת שנות ה-90, הוא התמנה למרצה בבית הספר לאמנויות יפות שהופעל על ידי האדריכל, אנטולי גונסט. אלבום של רישומיו פורסם בשנת 1891. בשנה שלאחר מכן הוא, קיסליוב, ניקולאי קלודט ולאוניד פסטרנק הוצגו במהדורה מיוחדת של המגזין "אמן". בין השנים 1899–1903 הציג עם קבוצת "מיר איסקוסטבה". ב-1903 הוא הפך לאחד מהחברים המייסדים של איגוד האמנים הרוסים.

ב-1902, הוא ערך נסיעה לארכנגלסק עם חברו, וינוגרדוב, שהייתה לו השפעה מכרעת על סגנונו. מכאן ואילך, לרוב יצירותיו יתרכזו בנושאים של צפון רוסיה והוא ביקר באזור מדי שנה עד 1914. ב-1904, בהשפעתו של איגור גרבאר, הוא החל להתנסות בפוינטיליזם.

## גלריה

קובץ:Landscape by Vasiliy Pereplyotchikov (1916).jpg
קובץ:Pereplyotchikov-Village.jpg
קובץ:Вид Москвы. 1909.jpg
File:Река. 1898.jpg
קובץ:Переплётчиков Весна 1897.jpg
קובץ:Переплетчиков Пасмурный день 1900-е.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1863
קטגוריה:רוסים שנפטרו ב-1918
סרגיי גורלוקוביץ'

**סרגיי ואדימוביץ' גורלוקוביץ**' (ברוסית: **Серге́й Вади́мович Горлуко́вич**; נולד ב-18 בנובמבר 1961) הוא כדורגלן עבר סובייטי ורוסי, ששיחק בעמדת המגן בקבוצות דינמו מינסק, לוקומוטיב מוסקבה, ספרטק מוסקבה ובנבחרת ברית המועצות. זכה עם הנבחרת האולימפית של ברית המועצות במדליית זהב באולימפיאדת סיאול לאחר פירוק ברית המועצות שיחק בנבחרת רוסיה. מאז פרישתו ממשחק פעיל אימן קבוצות מהליגות הנמוכות ברוסיה.

## ביוגרפיה
גורלוקוביץ' התחנך בפנימייה לכדורגל במוהילב. בשנת 1980 צורף לסגל של קבוצת טורפדו מוהילב. בהמשך שיחק בהומל. ב-1985 חתם בקבוצת דינמו מינסק מהליגה הסובייטית הבחירה. לאחר עונה אחת במינסק עבר למוסקבה והצטרף ללוקומוטיב מוסקבה. בשנת 1988 זומן לנבחרת האולימפית של ברית המועצות. יחד עם הנבחרת השתתף באולימפיאדת סיאול, בה נטל חלק בכל משחקי הנבחרת בטורניר. בעקבות הופעה מוצלחת באולימפיאדה זומן לנבחרת הראשית של ברית המועצות, איתה נטל חלק במונדיאל 1990.

באותה שנה עזב גורלוקוביץ' את ברית המועצות ושיחק במשך 5 שנים בגרמניה - בקבוצות בורוסיה דורטמונד ואורדינגן 05.

## תארים
* מדליית זהב באולימפיאדת סיאול
* אליפות רוסיה - 1995, 1996, 1997, 1998
* הגביע הרוסי - 1998

## קישורים חיצוניים

קטגוריה:כדורגלנים סובייטים
קטגוריה:כדורגלנים רוסים
קטגוריה:מגני כדורגל סובייטים
קטגוריה:מגני כדורגל רוסים
קטגוריה:כדורגלני דינמו מינסק
קטגוריה:כדורגלני הומל
קטגוריה:כדורגלני לוקומוטיב מוסקבה
קטגוריה:כדורגלני ספרטק מוסקבה
קטגוריה:כדורגלני בורוסיה דורטמונד
קטגוריה:כדורגלני אורדינגן 05
קטגוריה:כדורגלני אלניה ולדיקווקז
קטגוריה:כדורגלני לוקומוטיב ניז'ני נובגורוד
קטגוריה:כדורגלני מועדון הכדורגל מוסקבה
קטגוריה:מאמני כדורגל רוסים
קטגוריה:כדורגלני נבחרת רוסיה
קטגוריה:כדורגלני נבחרת ברית המועצות
קטגוריה:מעוטרי עיטור אות הכבוד
קטגוריה:אלופים אולימפיים סובייטים: כדורגל
קטגוריה:כדורגלנים באולימפיאדת סיאול (1988)
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:סובייטים שנולדו ב-1961
קטגוריה:רוסים שנולדו ב-1961
בלאס ריברוס

**בלאס מיגל ריברוס גלאנו** (בספרדית: **Blas Miguel Riveros Galeano**; נולד ב-3 בפברואר 1998) הוא כדורגלן פרגוואי המשחק בעמדת המגן השמאלי בסרו פורטניו.

## קריירת מועדונים
ריברוס התחיל את הקריירה שלו בקלוב אולימפיה. בעונתו הראשונה במועדון זכה עמה באליפות הקלאסורה .

ב-4 במאי 2016 חתם לחמש שנים בפ.צ. בזל מליגת העל השווייצרית. ב-18 בספטמבר ערך את הופעת הבכורה שלו בקבוצה בניצחון 0-1 נגד צוג 94 במסגרת הגביע השווייצרי. ב-15 באוקטובר ערך את הופעת הבכורה שלו בליגה בניצחון 0-3 נגד לוצרן. ב-27 בספטמבר 2017 הבקיע את שער הבכורה שלו בנועדון בניצחון 0-5 נגד בנפיקה ליסבון במסגרת שלב הבתים של ליגת האלופות. ב-11 באפריל 2018 הבקיע את שער הבכורה שלו בליגה בניצחון 0-3 נגד פ.צ. ציריך.

ב-5 באוקטובר 2020 חתם על חוזה לארבע שנים בברונדבי מליגת העל הדנית. חודש לאחר מכן הוא ערך את הופעת הבכורה שלו בקבוצה במשחק במסגרת הגביע הדני נגד לדוייה-סמורון. 3 ימים לאחר מכן ערך הופעת הבכורה שלו בליגה בניצחון 1-3 נגד אודנסה. באותו משחק קרע את הרצועה הצולבת ונעדר כשנה מהמגרשים. ב-17 באוקטובר 2021 רשם את משחק החזרה שלו בניצחון 2-3 נגד ויילה בולקלוב.

ב-1 בספטמבר 2023 חתם בטאז'רס.

ב-30 ביולי 2025 חזר לאחר 9 שנים לפרגוואי וחתם בסרו פורטניו.

## קריירה בינלאומית
ב-28 במאי 2016 ערך את הופעת הבכורה שלו בנבחרת פרגוואי במשחק ידידות נגד . נכלל בסגל הנבחרת לקראת קופה אמריקה 2016.

## תארים
; קלוב אולימפיה
*ליגת העל הפרגוואית: קלאסורה 

; פ.צ. בזל
*ליגת העל השווייצרית: 
*הגביע השווייצרי: , 

; ברונדבי
*ליגת העל הדנית: 

## קישורים חיצוניים

קטגוריה:כדורגלנים פרגוואים
קטגוריה:מגני כדורגל פרגוואים
קטגוריה:כדורגלני קלוב אולימפיה
קטגוריה:כדורגלני פ.צ. בזל
קטגוריה:כדורגלני ברונדבי
קטגוריה:כדורגלני טאז'רס (קורדובה)
קטגוריה:כדורגלני סרו פורטניו
קטגוריה:כדורגלני נבחרת פרגוואי
קטגוריה:כדורגלני קופה אמריקה 2016
קטגוריה:ספורטאים זרים בשווייץ
קטגוריה:ספורטאים זרים בדנמרק
קטגוריה:ספורטאים זרים בארגנטינה
קטגוריה:ילידי 1998
שגרירות ישראל באנקרה

**שגרירות ישראל ב[[אנקרה]]** היא הנציגות הדיפלומטית העליונה של ישראל בטורקיה. השגרירות מספקת שירותים קונסולריים למרבית טורקיה, פרט לאזור המערבי של טורקיה שנמצא בטיפול הקונסוליה הישראלית באיסטנבול.

## היסטוריה
טורקיה הכירה בישראל לאחר חתימת הסכמי רודוס ב-1949, ובתחילת 1950 כוננו שתי המדינות יחסים דיפלומטיים והחליפו ביניהן נציגים בדרגת ציר. טורקיה הייתה המדינה המוסלמית הראשונה להכיר בישראל ולפתוח בה נציגות.

בתחילת שנות החמישים, שגרירות ישראל באנקרה הייתה אחת מארבע השגרירויות בהן הוצב נספח צבאי ישראלי (לצד וושינגטון, פריז ולונדון). ב-1953 החל משא ומתן בין המדינות להעלאת דרג הנציגויות בתל אביב ובאנקרה מצירות לשגרירות.

בעקבות מלחמת סיני ב-1956 הורידה טורקיה את דרג נציגותה בישראל למדרגת ממונה על היחסים, אך ב-1960 הועלתה חזרה למדרגת צירות.

בעקבות העברת חוק יסוד: ירושלים בירת ישראל, הודיעה ב-26 בנובמבר 1980 ממשלת טורקיה, שהחזיקה בקונסוליה בירושלים, לממשלת ישראל על כוונתה להוריד את דרג היחסים בין המדינות, וסגל השגרירות בישראל פונה עד לדרג של מזכיר שני, במקביל נתבקש הסגל הדיפלומטי של ישראל באנקרה, למעט המזכיר השני, לעזוב את טורקיה תוך שלושה חודשים.

בשנת 1991, לאחר מלחמת המפרץ והצהרת ועידת השלום במדריד, השתפרו היחסים בין המדינות, ובנובמבר אותה שנה החליפו שתי המדינות שגרירים.

במרץ 1992 נהרג אהוד סרן, קצין הביטחון של השגרירות, בהתפוצצות מטען חבלה תחת מכוניתו. שלושה ארגונים, בהם חזבאללה, קיבלו אחריות על הפיגוע, ונטען שהוא נעשה כנקמה על חיסול עבאס מוסאווי. במאי 2000 עצרו זרועות הביטחון בטורקיה חוליית מחבלים, שעל פי החשד הייתה אחראית לרצח, יחד עם אירועי חבלה נוספים. על פי פרסומים בטורקיה, עלה מהחקירה כי החוליה קיבלה הנחיות מסגן הקונסול האיראני בטורקיה.

באוגוסט 1997 מונה אהוד טולידאנו לשגריר ישראל בטורקיה, אולם בעקבות ידיעה שמסרה סוכנות הידיעות הטורקית הממלכתית שב-1981 האשים טולידאנו את טורקיה בביצוע טבח בארמנים בזמן מלחמת העולם הראשונה, ומינויו סוכל, ובפברואר 1998 מונה לשגריר בטורקיה אורי בר-נר.

היחסים בין טורקיה וישראל הידרדרו בעקבות המשט לעזה ב-2010, שבמהלך עצירתו על ידי כוחות צה"ל נהרגו עשרה טורקים. לאחר פרסום דו"ח פאלמר של ועדת האו"ם לבדיקת אירועי המשט לעזה בספטמבר 2011 הודיעה טורקיה על הורדת דרג היחסים הדיפלומטיים למזכיר שני בלבד, ועל גירוש שגריר ישראל בטורקיה. ב-6 בספטמבר 2011, הודיע ראש ממשלת טורקיה רג'פ ארדואן על ניתוק כלל קשרי המסחר והקשרים הצבאיים עם ישראל.

ב-27 ביוני 2016 כינסו בנפרד ראש ממשלת ישראל בנימין נתניהו וראש ממשלת טורקיה בינאלי ילדרים מסיבות עיתונאים, והכריזו כי הושג הסכם פיוס בין המדינות ועל החזרת השגרירים לתל אביב ולאנקרה.

על רקע המהומות בגבול עזה במאי 2018, גירשה טורקיה את שגריר ישראל. השגריר עבר בדיקות ביטחוניות קפדניות בנמל התעופה באנקרה. בתגובה לגירוש השגריר, גירשה ישראל את הקונסול הטורקי מירושלים.

ב-17 באוגוסט 2021, הודיעו שתי המדינות על החזרת השגרירים וחידוש היחסים הדיפלומטיים במלואם.

## ראשי הנציגות
ראשי הנציגות הישראלית באנקרה:

### נספחים צבאיים בשגרירות
בשגרירות הוצב הנספח הצבאי הרביעי מטעם צה"ל (לאחר וושינגטון, לונדון ופריז), והראשון שהוצב במדינה מוסלמית. חלק מהנספחים שימשו במקביל כנספחים צבאיים ליוגוסלביה.
* מיכאל מיכאל (1956–1959)
* פול קדר
* ברוך גלבוע (1964–ספטמבר 1967)
* אהוד אפרת (1967–1971)
* טוביה רביב (1975–1978)
* מרסל אביב

## קישורים חיצוניים
* 

## הערות שוליים

*
אנקרה
קטגוריה:יחסי טורקיה–ישראל
קטגוריה:אנקרה: מבנים
סימביוט (קומיקס)

ה**קלינטאר** (באנגלית: **Klyntar Symbiote**, משלב דיבורי ל**סימביוטים**) הוא גזע בדיוני של סימביוטים חוצנים המופיע בחוברות הקומיקס ביקום מארוול קומיקס, לרוב אלה המשוייכים לגיבור-העל ספיידרמן. האזכור הראשון לגזע החייזרי הופיע בסיפור "סאגת החליפה החייזרית" בחוברת *Amazing Spider-Man #252* מינואר 1984 והוא נוצר על ידי הכותב טום דפלקו והמאייר רון פרנץ. הסימביוטים יוצרים קשר סימביוטי עם הפונדקאים שלהם, וקשר זה יוצר ישות יחידה ונפרדת משניהם. הם מסוגלים לשנות את האישיות של הפונדקאים שלהם ו/או הזיכרונות שלהם על ידי השפעה על תשוקותיהם העמוקות ביותר, בנוסף להגברת יכולותיהם הפיזיות והמנטליות, מה שמקנה להם כוחות על-אנושיים. ישנם כ-40 סימביוטים ידועים ביקום מארוול.

הסימביוט הראשון והידוע ביותר הוא **[[ונום (קומיקס)|ונום]]**, שמיזג את עצמו לתוך ספיידרמן בקשת הסיפור "מלחמות סודיות" של שנת 1985. אחרי שספיידרמן דחה אותו מעליו כשגילה את טבעו האמיתי והמרושע, הסימביוט התמזג לתוך אדי ברוק, יריבו של פיטר פארקר, שאיתו הפך לונום. מאז, הדמות תוארה כארכי-נבל העיקרי של ספיידרמן, אם כי לעיתים הוא תואר גם כאנטי-גיבור. דמויות אחרות התמזגו עם הסימביוט במשך השנים, ביניהם מאק גרגן ופלאש תומפסון, שהפך לגיבור בשם **הסוכן ונום**. סימביוטים ידועים נוספים הם '''קרנג'''', צאצא של ונום שברגע שהתמזג עם הפונדקאי קליטוס קסדי שימש כיריב קטלני ורצחני גם לספיידרמן וגם לונום; ו**אנטי-ונום**, שנוצר לאחר שסימביוט ונום התחבר מחדש לאדי ברוק לאחר היפרדות ארוכה וזכה למראה לבן ולכוחות נוספים תודות לכך שמרטין לי - הנבל הידוע בכינוי מיסטר נגטיב - השתמש בכוחותיו על ברוק כדי לרפא את עצמו ממחלת הסרטן.

מרגע יצירתם, הסימביוטים הופיעו במגוון עיבודים נוספים לקומיקס, ביניהם סרטי קולנוע, סדרות טלוויזיה ומשחקי מחשב. גזע הקלינטאר הופיע בסדרות האנימציה "שומרי הגלקסיה" ו"ספיידרמן (2017)", כאשר בשאר הסדרות היו אלה הסימביוטים ונום וקרנג' שהופיעו לרוב, כמו למשל ב"ספיידרמן: סדרת האנימציה" בפרק המבוסס על הסיפור סאגת החליפה החייזרית, בפרק הפיילוט של סדרת האנימציה "ספיידרמן ללא גבולות", בסדרה "ספיידרמן המדהים", בסדרה "האלק וצוות הריסוק" בפרק *The Venom Within*, בסרט הלייב אקשן "ספיידרמן 3" ובתור הפרוטגוניסט הראשי בסרט יקום ספיידרמן של סוני "ונום". דמותו של קרנג' ערכה את הופעתה הקולנועית הראשונה בסרט ההמשך "ונום 2".

## קישורים חיצוניים
* דף הגזע בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:חוצנים בקומיקס
אין לך דאגות

"**אין לך דאגות**" הוא שיר של המוזיקאי הישראלי עידן רייכל. הוא יצא לאור ב-26 בינואר 2023 כסינגל באמצעות חברת התקליטים הליקון ארומה מיוזיק. את השיר כתבו והלחינו נתן גושן ואבי אוחיון והפיק ועיבד מתן דרור. זה שירו הראשון של רייכל בקריירה בו לא השתתף בכתיבתו, הלחנתו או הפקתו כלל.

## הצלחה מסחרית
בשבוע צאתו, השיר נכנס היישר אל המקום הראשון במצעד העברי השבועי של מדיה פורסט, עם כ-178 השמעות בתחנות הרדיו בשבוע זה. שבוע לאחר מכן, המשיך השיר לשהות במקום הראשון וצבר כ-207 השמעות סך הכל. זה שיר הסולו ה-12 של רייכל שהגיע למקום הראשון במצעד.

## מיקומי שיא

## קישורים חיצוניים

## הערות שוליים

קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
חצוצרן מזרח אטלנטי

**חצוצרן מזרח אטלנטי** (שם מדעי: *Aulostomus maculatus*) הוא מין של דג ממשפחת החצוצרניים, החי במימי מזרח האוקיינוס האטלנטי, סביב שוניות. הוא קרוב למין חצוצרן אטלנטי (*Aulostomus strigosus*), ולעיתים מבלבל איתו.
## מאפיינים
דג זה יכול להגיע עד לאורך של 100 ס"מ, אך לרוב מגיע עד לאורך 60 ס"מ. הוא בעל מבנה מוארך מאוד ודומה קצת לחלילון והוא בעל ראש דחוס, מוארך וקטן עם לסתות נשלפות בולטות. מבנה הלסת התחתונה והסנטר מופנה מעט כלפי מעלה ואין לו שיניים, כך שהוא תופס טרף בידי יניקה בכוח. הוא בעל סנפירים דקים וקצרים, רובם סביב חלקו האחורי והוא שט באופן אנכי.

זהו דג איטי המצוי לאורך שוניות אלמוגים סביב חופי מפרץ מקסיקו והים הקריבי ולאורך האוקיינוס האטלנטי הטרופי שבין פלורידה לברזיל. הוא טורף אורב אוכל דגים המתמקד בלהקות דגים קטנות השוחות לצידו ולעיתים הוא נע לתוך הלהקה בחרישיות וחוטף דגים ששוחים לצידו. אפשרות נוספת שלו היא להתמין בצורה אנכית לצד אלמוגים רכים ולינוק טרף חולף בהפתעה ובמהירות.

דג זה אינו ניצוד למאכל ואינו בסכנה, אך הוא עלול להיפגע מההיכחדות העולמית של שוניות האלמוגים וערוגות עשב הים, בהם הוא חי וניזון.
## גלריה

Aulostomus maculatus (Trumpetfish -brown variation).jpg
Aulostomus maculatus a.jpg
Trumpetfish Aulostomus maculatus (4675209995).jpg


## קישורים חיצוניים

## הערות שוליים

קטגוריה:טקסונים שתוארו בידי אשיל ולנסיין
קטגוריה:בעלי חיים שתוארו ב-1841
קטגוריה:אבובונאים
עונת 2017/2018 ביורופקאפ

**עונת 2017/2018 ב[[יורופקאפ]]** היא העונה השלישית של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-18 באוקטובר 2017 והסתיימה ב-2 במאי 2018, רייר ונציה זכתה בתואר האליפות.

## מבנה התחרות
בשלב המוקדמות התחרו 30 קבוצות ב-2 שלבי מוקדמות, עשר הקבוצות הטובות ביותר בשלב המוקדמות השני העפילו לשלב הבתים, אליהן הצטרפו 3 המפסידות בעלות המאזן הטוב ביותר מ-10 המפסידות בשלבי המוקדמות, יחד איתן שובצו 4 קבוצות שנשרו משלב המוקדמות של עונת 2017/2018 בליגת האלופות והקבוצות שהעפילו ישירות לשלב הבתים בזכות מיקומן בליגות המקומיות.

העונה הסדירה שוחקה במבנה של 8 בתים בעלי 4 קבוצות כל אחד בהם שוחקו שני סבבים נגד כל קבוצה, 6 בסך הכול, בסיומם העפילו הקבוצות במקומות 1–2 לשלב הבתים השני, לאחר מכן 2 הראשונות בכל בית ושתי הקבוצות הטובות ביותר במקום ה-3 העפילו לפלייאוף שמינית הגמר.
משלב שמינית הגמר ואילך שוחקו המשחקים במתכונת של הטוב מ-2 בשיטת בית וחוץ, בשלב זה הצטרפו קבוצות שנשרו מליגת האלופות בעונה זו.

### שלב המוקדמות

#### לאקי לוזר
שלוש הקבוצות שהפסידו בשלב המוקדמות שני והיו בעלות המאזן הטוב ביותר בשני שלבי המוקדמות העפילו לשלב הבתים.
* בני הרצליה
* חימיק יוז'ני
* בלקן בוטבגרד

## שלב הבתים
#### בית א'

#### בית ב'

#### בית ג'

#### בית ד'

#### בית ה'

#### בית ו'

#### בית ז'

#### בית ח'

### שלב הבתים השני
#### בית ט'

#### בית י'

#### בית י"א

#### בית י"ב

## שמינית הגמר
לשלב שמינית הגמר העפילו הקבוצות שסיימו במקומות ה-1 ו-2 בשלב הבתים השני ושתי הקבוצות שסיימו במקום ה-3 בעלות המאזן הטוב ביותר. אליהן הצטרפו הקבוצות שסיימו במקומות 5 ו-6 בשלב הבתים של ליגת האלופות.

## קישורים חיצוניים

קטגוריה:עונות ביורופקאפ
קטגוריה:תחרויות כדורסל ב-2017
קטגוריה:תחרויות כדורסל ב-2018
קטגוריה:2017 באירופה
קטגוריה:2018 באירופה
כל מה שרציתי להיות

"**כל מה שרציתי להיות**" הוא שיר של הזמר הישראלי רן דנקר, שיצא לאור כסינגל ב-23 בינואר 2023, באמצעות חברת התקליטים NMC. הוא נכתב על ידי סתיו בגר, רון ביטון ודנקר עצמו והופק על ידי בגר.

## רקע וכתיבה
השיר הוא בלדת פופ בהשפעת דראם נ' בייס. הוא תואר על ידי מאקו כשיר "פופ-אישי-מתוחכם", אשר עוסק בהתמודדותו של דנקר עם הביקורת המופנית אליו מהתקשורת הישראלית וממעריציו. בין היתר, מתייחס דנקר ליציאתו מהארון.

## וידאו קליפ
את הווידאו קליפ ביים אינדי חאיט והוא צולם בפולין. הוא פורסם ביוטיוב בסמוך לצאתו של הסינגל. על פי מאקו, הקליפ מושפע מסרטי היקום הקולנועי של מארוול אשר מכילים בתוכם מעבר בין יקומים (Multiverse).

## מיקומי שיא

## הערות שוליים

קטגוריה:שירי רן דנקר
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי רון ביטון
קטגוריה:שירים שהופקו על ידי סתיו בגר
קטגוריה:סינגלים בהוצאת NMC יונייטד אנטרטיינמנט
יחסי פקיסטן–קובה

**יחסי פקיסטן–קובה** הם היחסים הבילטרליים שבין **[[פקיסטן|הרפובליקה האסלאמית של פקיסטן]]** לבין **[[קובה|הרפובליקה של קובה]]**. לפקיסטן שגרירות בהוואנה ולקובה שגרירות באסלאמבאד. היחסים בין שתי המדינות התחזקו והפכו לחמים אחרי שקובה העניקה סיוע הומניטרי לתושבי חבל קשמיר אחרי רעידת האדמה שחוו ב-2005.

## היסטוריה
שתי המדינות כוננו יחסים דיפלומטיים ב-28 באוקטובר 1955. ב-1963 פקיסטן פתחה שגרירות בהוואנה, אולם היא נסגרה ב-1968 ונפתחה מחדש רק ב-1980, כדי להיסגר מחדש ב-1990, מסיבות כספיות. בין 1990 ל-2005 לא היו בין המדינות יחסים רשמיים של ממש. רעידת האדמה בקשמיר ב-2005 הביאה לשינוי כיוון, ושני הצדדים בחנו מחדש את היחסים הדיפלומטיים. ב-24 במאי 2006 נפגשו נשיא פקיסטן פרבז מושארף ושר החוץ הקובני ברונו רודריגז פרילה. ב-1 בנובמבר 2006, שגריר קובה בפקיסטן הכריז ששתי המדינות ניהלו יחסים דיפלומטיים בששת החודשים שקדמו לכך, וכי בכוונתן "לחזק את היחסים בכל התחומים".

### הסיוע הקובני ברעידת האדמה בקשמיר
לאחר רעידת האדמה בקשמיר ב-2005, קובה שלחה למעלה מ-2,400 רופאים ואנשי צוות פרא-רפואי והקימה 32 בתי חולים שדה וכן שני מחנות התאוששות. בסך הכל בוצעו 36 טיסות תובלה מקובה לפקיסטן. בנוסף, שתי הטיסות הראשונות כללו רק רופאים שעברו הכשרה צבאית. מעבר לכך, 30 חולים הוטסו לקובה כדי לקבל טיפול רפואי. נשיא פקיסטן מושארף הביע את שביעות רצונו מהסיוע הקובני, והביע הערכה לשירותי הצוותים הרפואיים של קובה. בין אוקטובר 2005 ל-24 בינואר 2006 ביצעו הצוותים למעלה מ-600 אלף התייעצויות, 5,925 ניתוחים ושירתו ב-44 במקומות שונים שהושפעו מהרעידה.

## חינוך
ב-2005 וב-2006 נשלחו מפקיסטן 354 סטודנטים ללימודי רפואה וכירורגיה במלגות שהוצעו על ידי ממשלת קובה. זו הייתה הפעם הראשונה שסטודנטים מוסלמים הגיעו ללמוד בקובה, והם נהנו מחופש דת ותרבות מלא.

## יחסים ספורטיביים
בייסבול הוא ענף הספורט הפופולרי ביותר בקובה. במאה ה-21 עלתה הפופולריות שלו גם בפקיסטן, וקובה הציעה לפקיסטן סיוע באימון בייסבול. מן העבר השני, הוקי שדה הוא הספורט הלאומי של פקיסטן, וזו הציעה לקובה עזרה בקידום וסיוע באימון ההוקי במדינה.

## הערות שוליים

קטגוריה:ערכים ללא קטגוריות פיזיות - יחסי חוץ
האמת (שיר)

"**האמת**" הוא סינגל של הזמרת-יוצרת הישראלית אודיה, שיצא לאור ב-11 באוקטובר 2022, באמצעות חברת התקליטים הליקון ארומה מיוזיק. את השיר כתבה והלחינה אודיה עצמה והוא הופק על ידי אופק יקותיאל ומשה בן אברהם. בשיר משתתף רואי אדם, אחיהם של הזמרים גל ועומר אדם, אך לא ניתן לו קרדיט ושמו סומן באמצעות הכיתוב "****", על מנת למשוך תשומת לב תקשורתית לשיר. זהותו נחשפה בהופעה של אודיה בהיכל מנורה מבטחים ב-1 בפברואר 2023.

## תוכן
השיר מתאר טענות קשות אותם מטיחים לסירוגין הזמרת ובן זוגה לשעבר על התנהלותם ההדדית במהלך מערכת היחסים שהייתה ביניהם ועל פרידתם, כל אחד מנקודת המבט שלו, כששניהם שרים בנפרד בית המתחיל במילים "האמת, הייתי חוזר/ת אחורה בזמן ליום של שיחת יחסנו לאן" ומתארים את הקשיים והלבטים בתהליך הפרידה.

## הצלחה מסחרית
השיר זכה להצלחה בעיקר ברשתות הסטרימינג. במצעד הישראלי של ספוטיפיי, נכנס השיר למקום ה-98, ובשיאו הגיע למקום השלישי. בשיאו, צבר למעלה מ-170 אלף השמעות בשבוע. בנוסף, השיר הגיע למקום הרביעי במצעד הרשמי של גלגלצ ולמקום השני במצעד העשירייה של כאן גימל.

## מיקומי שיא

## קרדיטים
* כלי הקשה: משה בן אברהם
* פסנתר: אופק יקותיאל
* גיטרות חשמליות: עידן שניאור
* גיטרות אקוסטיות: מאור תיתון
* קולות: משה בן אברהם, גולן אברהם
* תכנותים: אופק יקותיאל, משה בן אברהם
* הוקלט באולפני O&M Studio
* מיקס ומאסטרינג: משה בן אברהם, אופק יקותיאל

## קישורים חיצוניים

## הערות שוליים

קטגוריה:שירי אודיה
קטגוריה:דואטים
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים על פרידה
קטגוריה:סינגלים בהוצאת הליקון ארומה מיוזיק
אימרה הרטמן

**אימרה הרטמן** (בהונגרית: **Hartmann Imre**; בודפשט, 26 באוגוסט 1895 – מקסיקו סיטי, 9 בנובמבר 1978) היה אמן צ'לו, מוזיקאי קאמרי, הצ'לן ברביעיית לנר בעלת השם העולמי, מורה למוזיקה בקונסרבטוריון של מקסיקו סיטי. שופט בתחרויות בינלאומיות לצ'לו.

## ביוגרפיה
### לימודי מוזיקה

אימרה הרטמן נולד במשפחה יהודית כבנם של ינה (יונה) הרטמן (1866–1929) מוזיקאי ושל קטלין רייך (1871–1945). את לימודיו השלים תחילה בבית הספר למוזיקה פודור ולאחר מכן ב בבודפשט, שם קיבל דיפלומה כצ'לן ב-1917 כתלמידו של אדולף שיפר. מאותה שנה לימד בבית הספר למוזיקה בהנהגתו של יוז'ף סמרה. הוא היה מנגני התזמורת של בית האופרה המלכותי ההונגרי, שם הכיר את ינה לנר ואת יוז'ף שמילוביץ', איתם הקים תחילה שלישייה ולאחר מכן, בצירוף שאנדור רוט, הוקמה רביעיית המיתרים לנר שהפכה למפורסמת בעולם כולו, שם היה הצ'לן בעוד ינה לנר היה הכנר הראשון, המייסד והמנהל של הרביעייה.

### הנגינה ברביעייה

התחביב הראשוני הזה שלהם הפך במהירות, לעבודה תכליתית ולאימונים מפרכים. בשנים הראשונות התאמנו בעיקר על הרפרטואר ועל הנגינה המשותפת, ההופעות המזדמנות שלהם לא הביאו הצלחה מוסרית (פרסום וכבוד) או כלכלית. הטורניר הראשון שלהם באיטליה בעיר פדובה הביאה הצלחה והזמנות נוספות בערי איטליה השונות. מחזור הרביעיות של בטהובן הביאה הצלחה גדולה בהופעתם בפירנצה שבעקבותיה הוזמנו להופיע בווינה בחגיגות ראוול. אחריה באו ההזמנה לפריז ואחר כך ללונדון והחלה ההצלחה הבינלאומית הגדולה.

האטרקציה העיקרית שלהם הייתה סדרת רביעיות המיתרים של בטהובן. משנת 1922 הם התגוררו בלונדון דרך קבע ועשו את סיורי אירופה המוצלחים יותר ויותר. הסוד הצלחתם היה "הצליל החושני, הקטיפתי וההצגה הטכנית הווירטואוזית".

### סיורים מחוץ לאירופה

הרטמן סייר עם הרביעייה במדינות אירופה ובארצות הברית. בעצת סוכני הרביעייה גם הוא לא חזר לממלכת הונגריה בשל פרוץ מלחמת העולם השנייה ובשל יהדותו ומשנת 1941 עבד גם כמורה למוזיקה בקונסרבטוריון של בירת מקסיקו. מאוחר יותר, אחרי התפרקות רביעיית לנר, הקים תזמורת קאמרית בשם Bellas Artes במקסיקו סיטי. הוא היה חבר באגודת יהודי הונגריה בארגנטינה ובשנת 1947 הפך לחבר נבחר בוועד האגודה. בשנת 1963, הוא ביקר בהונגריה בפעם הראשונה מזה עשרות שנים, כדי לשפוט בתחרויות המוזיקה הבינלאומיות שנערכו בבודפשט על שם פבלו קזאלס.

אשתו הייתה ארז'בט (1907–?), בתם של מוריץ הלמוש ואתלקה שוש, לה נישא ב-25 בספטמבר 1930 בבודפשט.

## לקריאה נוספת
* Adatai a Petőfi Irodalmi Múzeum katalógusában (נתוניו במאגר המוזיאון הספרותי פטפי)
* A magyar társadalom lexikonja. Budapest, A Magyar Társadalom Lexikona Kiadóvállalat, 1930. (לקסיקון של החברה ההונגרית. בודפשט, החברה ההונגרית של חברת הוצאת לקסיקונה, 1930)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)

## קישורים חיצוניים
* אימרה הרטמן באתר Arcanum
* אימרה הרטמן בעבודת הדוקטורט של ג'רג' אדר באקדמיה למוזיקה ע"ש פרנץ ליסט

## הערות שוליים

קטגוריה:מוזיקאים יהודים הונגרים
קטגוריה:צ'לנים יהודים
קטגוריה:בוגרי האקדמיה למוזיקה ע"ש פרנץ ליסט
קטגוריה:מהגרים מהונגריה למקסיקו
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1895
קטגוריה:הונגרים שנפטרו ב-1978
משה אלמוזלינו

[שמאל|ממוזער|250px|קבוצת מכבי יפו ב-1956. צילום לפני משחק ידידות עם [הפועל תל אביב (כדורגל)|הפועל תל אביב שנערך ב-11בנובמבר. מימין לשמאל בשורת העומדים: בוחוס ג'וג'וסיאן, פרסיאדו אביגדור (טופצ'ה), משה מירנדה, חיים כלב, זאב בסרגליק, משה לוי, וצ'וצ'קו לוי. כורעים מימין לשמאל: יצחק סורג'ון, מקס ווזניאק, משה אלמוזלינו ואברהם טוריקה.]]
**משה אלמוזלינו** (1920, סופיה, ממלכת בולגריה – 6 בפברואר 1974, תל אביב, ישראל) היה כדורגלן, המזוהה עם קבוצת מכבי יפו ונמנה עם מייסדיה.

## קורות חייו
משה אלמוזלינו נולד בסופיה לאברהם ובתיה. בהיותו נער הצטרף לתנועת מכבי בעיר הולדתו. הוא היה אתלט מחונן, והחזיק בשיא בולגריה לנוער בריצת 400 מטר משוכות. במקביל, שיחק כדורגל בקבוצת מכבי סופיה, שם הכיר את חברו פרסיאדו אביגדור. בפברואר 1949 במסגרת העלייה ההמונית עלה עם משפחתו לישראל והתגורר ביפו. בעיר התקבצו כ-12,000 מעולי בולגריה. זמן קצר לאחר עלייתם חברו אלמוזלינו ואביגדור למשה מירנדה ונפגשו עם אלברט קיוסו שכיהן טרום עלייתו כנשיא "מכבי בולגריה". לאחר הפגישה הקימה החבורה את "האגודה הציונית להתעמלות וספורט, מכבי יפו". אביגדור, אלמוזלינו ומירנדה הצטרפו למרכז מכבי ישראל וקיבלו במתנה שני שקים של נעלי כדורגל שהשאירו אחריהם חיילי הצבא הבריטי עם סיום המנדט. בסיוע שכנים ומכרים הכשירו השלושה את "מגרש הפחים" אשר שכן בקצהו של פרדס דג'אני ביפו, והוא הפך למגרשה הביתי של מכבי יפו עד 1971. משה אלמוזלינו אשר גם עבד כגנן בעיריית תל אביב הביא את הדשא למגרש החדש. ב-1 בנובמבר 1949 החלה הפעילות המסודרת באגודה.

אלמוזלינו שיחק עם הקבוצה מראשית פעולתה והוצב בתפקידי המגן והבלם. יפו שיחקה במחוז תל אביב של ליגה ב' שהייתה הליגה השנייה בישראל, ועמה שיחקו הפועל יפו, בית"ר יפו, הכח תל אביב, דגל ציון תל אביב, הפועל חולון, מכבי צפון תל אביב, מכבי בת ים ובני יהודה. בסיום עונת 1954/1955 בליגה ב' עלה עם קבוצתו לליגה הראשונה. משחקו הראשון בליגה העליונה נערך ב-3 בדצמבר 1955 מול הפועל חיפה. אלמוזלינו שיחק בשורות מכבי יפו עד עונת 1956/1957. משחקו האחרון היה ב-26 בינואר 1957 מול בית"ר תל אביב. בסך הכל הופיע ב-19 משחקי ליגה בליגה העליונה. ב-1 בנובמבר 1958 נערך משחק ידידות ובו צוינה פרישתם של משה אלמוזלינו ומשה מירנדה ממשחק פעיל. במשחק גברה מכבי יפו על הפועל פתח תקווה 4–3. במחצית המשחק קיבלו מירנדה ואלמוזלינו גביע הוקרה מיוחד מהאגודה וזרי פרחים.

לאחר פרישתו המשיך אלמוזלינו לעבוד בעיריית תל אביב. הוא היה נשוי לוויולטה ואב לבן ובת. בנו אברהם אלמוזלינו שיחק בסוף שנות ה-60 של המאה ה-20 בקבוצת הנוער של מכבי יפו, ולתקופה קצרה גם בקבוצת הבוגרים. משה אלמוזלינו הלך לעולמו ב-1974 בגיל 54, והובא לקבורה בבית עלמין הדרום.

## גלריית תמונות

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים ילידי בולגריה
קטגוריה:ניצולי השואה: בולגריה
קטגוריה:ספורטאים יהודים בולגרים
קטגוריה:עובדי עיריית תל אביב-יפו
קטגוריה:אישים הקבורים בבית העלמין הדרום
קטגוריה:ישראלים שנולדו ב-1920
קטגוריה:ישראלים שנפטרו ב-1974
You Only Love Me

"**You Only Love Me**" (בעברית: "**תאהב רק אותי**") הוא סינגל שהוקלט על ידי הזמרת-יוצרת הבריטית ריטה אורה. השיר יצא לאור ב-27 בינואר 2023, על ידי חברת התקליטים BMG רייטס מנג'מנט, כסינגל הראשון מתוך אלבום האולפן השלישי שלה *[[You & I]]*.

## רקע והרכב
"You Only Love Me" יצא לאור והיה זמין להורדה דיגיטלית ולסטרימינג על ידי חברת התקליטים BMG רייטס מנג'מנט ב-27 בינואר 2023. חברת התקליטים הכריזה שהוא הסינגל המוביל מתוך אלבום האולפן השלישי של אורה. השיר נכתב על ידי ריטה אורה לצד קורי סנדרס, אל קמפבל, ג'ון מגווייר, לואיס תומפסון, פיבי ג'ספר ורורי אדמס והופק על ידי תומפסון ואוק פלדר. אורה סיפרה כי משמעות השיר, "עם [השיר] והאלבום הקרוב שלי, רציתי לתפוס את הפגיעות שחוויתי כשפתחתי את עצמי לאהבה ונכנסתי לשלב חדש של החיים".

מבחינה מוזיקלית, "You Only Love Me" הוא שיר דאנס אלקטרוני, דאנס ואלקטרופופ.

## הופעות חיות
אורה ביצעה את "You Only Love Me" בפעם הראשונה בעונה התשיעית של תוכנית האירוח האמריקאית *[[The Tonight Show]]* בכיכובו של ג'ימי פאלון ב-1 בפברואר 2023.

## וידאו קליפ
הווידאו הקליפ של "You Only Love Me" הועלה לערוץ היוטיוב הרשמי של ריטה אורה ב-27 בינואר 2023.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
קטגוריה:שירי אלקטרופופ
קטגוריה:שירי מוזיקת דאנס
קטגוריה:סינגלים בהוצאת BMG רייטס מנג'מנט
When Nothing Remains

**When Nothing Remains** (בתרגום חופשי לעברית: "כשלא נשאר דבר") היא להקת מטאל משוודיה המנגנת דת'-דום גותי. שיריה עוסקים בעצב, טרגדיה, אובדן, מוות ואבל.

הלהקה הוקמה בשוודיה ב-2010 ופעלה עד 2019, אז התפרקה. ב-2021 התאחדה מחדש. רבים מחבריה, בעיקר המתופפים, התחלפו לאורך השנים. הלהקה הוציאה ארבעה אלבומי אולפן מלאים.

## דיסקוגרפיה
* As All Torn Asunder - אלבום מלא, 2012
* Thy Dark Serenity - אלבום מלא, 2013
* In Memoriam - אלבום מלא, 2016
* The Grim Reaper's Tears - סינגל, 2025
* Echoes of Eternal Night - אלבום מלא, 2025

## חברים
### נוכחיים
* פִּייֶטר לאוסטסן (Peter Laustsen) – גיטרה, גרואלינג, שירה (2010–2019, 2021–היום), גיטרת קצב (2021)
* יאן סלנדר (Jan Sallander) – גיטרת קצב (2010–2015, 2021), שירה (2010–2019, 2021–היום), גיטרת בס (2016–2019), תזמור (2021–היום)
* מתיאס יסליוס (Matthias Jaselius) – גיטרות (2021–היום)
* ירט לונד (Gert Lund) – גיטרות (2021–היום)
* מיקל ביילינסקי (Mikael Bielinski) – גיטרת בס (2022–היום)
* מרקוס יוהאנסון (Markus Johansson) – תופים (2022–היום)

### לשעבר
* יונאס טוקסן (Jonas Toxen) – תופים (2011–2012)
* טוביאס לפלר (Tobias Leffler) – גיטרת בס (2012–2013), גיטרת קצב (2015–2016)
* פרדריק האנינן (Fredrik Hänninen) – תופים (2012–2013)
* פרדריק סארן (Fredrik Zaren) – גיטרת בס (2013–2016)
* פִּייֶטר דריניוס (Peter Derenius) – תופים (2013–2015)
* דימאן (Dimman) – תופים (2015–2019)
* אוסקר האמר (Oscar Hammar) – תופים (2015)
* קים לילייאנדול (Kim Liljendahl) – גיטרת בס (2021–2022)
* פרדריק אנדשון (Fredrik Andersson) – תופים (2021–2022)

### הופעות חיות
* ירי טושטנסון (Jerry Torstensson) – תופים (2013–?)
* שון מקגוואן (Shaun Macgowan) – כינור (2017)
* אנה קרולינה (Ana Carolina) – זמרת, שירה נשית (2017)

## קישורים חיצוניים

* 

קטגוריה:להקות דום מטאל
קטגוריה:להקות מטאל גותי
הבחירות לנשיאות טוגו 2020

**הבחירות לנשיאות** נערכו ב**[[טוגו]]** ב-22 בפברואר **2020**. הנשיא  המכהן פור ניאסנגבה מטעם מפלגת האיחוד למען הרפובליקה  (UPR) נבחר מחדש לכהונתו הרביעית עם 71% מהקולות בסיבוב הראשון. המתמודד הכי קרוב אליו היה אגביומה קודג'ו, ראש ממשלה לשעבר ומנהיג המפלגה שנוסדה בסמוך לבחירות, התנועה הפטריוטית לדמוקרטיה ופיתוח, שקיבלה 19% מהקולות.

## מערכת הבחירות
תיקוני חוקה שאושרו במאי 2019 שינו את שיטת הבחירות לנשיאות לשיטת שני הסיבובים, והחליפה את שיטת הבחירות הרובנית שהייתה קיימת עד אז.

התיקונים בוצעו בעקבות הבחירות לפרלמנט בדצמבר 2018, שהוחרמו על ידי ארבע עשרה מפלגות אופוזיציה במחאה נגד 'הטיה', סירוב לחזור לחוקת 1992 ושימוש בגבולות אזורי בחירה שהעדיפו את UPR. כתוצאה מכך, UPR זכתה ב-59 מתוך 91 מושבים בפרלמנט.

התיקונים לחוקה הכניסו מחדש את מגבלות הכהונה שבוטלו ב-2002. השינויים מגבילים נשיא לכהן שתי כהונות של חמש שנים. עם זאת, המגבלות לא חלו , ואיפשרו לפור ניאסנגבה לכהן שתי כהונות עתידיות בנוסף לשלוש שכבר כיהן.

## קמפיין
באוקטובר 2019 מפלגת האופוזיציה העיקרית, הברית הלאומית לשינוי, אישרה שמנהיגה ז'אן-פייר פברה יהיה המועמד שלה.

בינואר 2020, הארכיבישוף האמריטוס של לומה, פיליפ פנוקו קפודזרו, קרא להשהות את הבחירות כדי לאפשר ביצוע רפורמות בבחירות. קפודזרו תמך בקמפיין ופעל עבור אגביומה קודג'ו, וכאשר התפרסמה בבוקר הבחירות חדשות כי קודג'ו מוביל בסקרים, דווח כי שניהם הושמו במעצר בית.

## התנהלות הבחירות
בפברואר 2020 פרסמה הוועדה להגנה על עיתונאים מכתב הקורא לממשלת טוגו להימנע מלצמצם את שירותי האינטרנט כפי שנעשה ב-2017 ו-2018, וכינתה זאת סכנה מרכזית לתהליך הדמוקרטי של המדינה.

דווח כי ועדת הבחירות הלאומית העצמאית של טוגו הסירה את הסמכתם של הייעוץ הלאומי של החברה האזרחית של טוגו, קבוצת משקיפים מרכזית שתוככנה לפקח על התנהלות תקינה של הבחירות.

ביום הבחירות הקיף הצבא את ביתו של קודג'ו בעקבות דיווחים שהוא מוביל בספירה.

לאחר תצפית על הבחירות, הקהילה הכלכלית של מדינות מערב אפריקה קבעה שהן חופשיות ושקופות, ושיבחה את האוכלוסייה על השתתפותה השלווה כשיפור מההפגנות בשנים הקודמות נגד שלטונה הארוך של משפחת ניאסנגבה. עם זאת, השבתות אינטרנט פזורות נרשמו ברחבי הבירה ובערים גדולות אחרות, מה שגרם הן לארגונים בינלאומיים והן למפלגות האופוזיציה להטיל ספק בתוצאות.

## תוצאות

## ביקורת
ב-25 בפברואר הגיש קודג'ו עתירה לבית המשפט לחוקה בבקשה לבטל את התוצאות. הוא האשים את הרשויות על הצבה של קלפיות מזויפות, מילוי מעטפות בפתקים ובמתן אישור לאזרחים להצביע מספר פעמים עבור ניאסנגבה. שלושה ימים לאחר מכן, הוא וקפודזרו קראו להפגנות ציבוריות, וכתוצאה מכך הצבא הקיף את בתיהם והמשרד למנהל השטחים קבע שהמחאות יהיו בלתי חוקיות. חברי האספה הלאומית הגיבו בהאשמת קודג'ו בתכנון הפיכה. שר ההגנה, יארק דמהאם, טען כי ההקפה סביב בתיהם של קודג'ו וקפודזרו נבעו לצורך הגנה עליהם. מנגד טען קודג'ו כי לא ניתן לו כל הסבר על כך ושהוא סבור שפעולה זו נועדה להקנות לשלטון זמן לזיוף הקולות.

## הערות שוליים

קטגוריה:טוגו: פוליטיקה
מחבר חשמלי

ממוזער|תרשים סכמתי של מחבר חשמלי
**מחבר חשמלי** הוא רכיב אלקטרומכני המאפשר חיבור חשמלי בין מעגלים ברכיבים נפרדים. לדוגמה – חיבור בין קומקום חשמלי לרשת החשמל הביתית או חיבור מיקרופון למגבר וכדומה. בהרבה מקרים מחברים חשמליים מחוברים ביניהם בשיטה של זכר ונקבה – כאשר צד אחד מתוכנן לקבלה והחזקה של הצד השני לדוגמה, תקע חשמלי (זכר) ושקע חשמלי (נקבה).

מחבר חשמלי המיועד לנעילה מכנית על ידי הברגה וכדומה מכונה **פלאג** (באנגלית: Plug). בעוד מחברים המיועדים להחזקה רק על ידי חיכוך או קפיץ פשוט שלא דורש יותר ממשיכה בשביל לנתק או לשלוף מכונה **ג'ק** (Jack).ממוזער|פלגי מולטיפין בסטנדרט צבאי. הפלג הימני הוא פלג נקבה הכולל פינים חלולים, בעוד הפלג השמאלי הוא פלג זכר.מחברים חשמליים מחברים בין מעגלים חשמליים ומאפשרים להם לתפקד יחדיו. חלק מהמחברים מיועדים לחיבור חוט בודד למעגל, הארקה או פס צבירה; בעוד מחברים אחרים מחברים בין רתמות או כבלים המאגדים מספר חוטים לאותו מכשיר או לוח או קיר או נקודת מעבר. מחברים יכולים לשמש לאספקת כוח חשמלי, לתקשורת ספרתית, או העברת אותות בתדרי רדיו; כל אלה לעיתים בסטנדרטים שונים של כבלים.

## ראו גם
* חיווט תעופתי
* חשמל

## קישורים חיצוניים

קטגוריה:מחברים חשמליים
קטגוריה:חשמל
קטגוריה:אספקת חשמל
האנה ג'יטר

**האנה ג'יטר** (נולדה **דייוויס**; באנגלית: **Hannah Jeter**; נולדה ב-5 במאי 1990) היא דוגמנית ומנחת טלוויזיה אמריקאית הידועה בעיקר בזכות הופעותיה בגיליון בגדי הים של ספורטס אילוסטרייטד, כולל עמוד השער של מהדורת 2015.

## שנותיה הראשונות
האנה דייוויס נולדה וגדלה בסנט תומאס, באיי הבתולה של ארצות הברית, הצעירה מבין שלושת ילדיהם של דבורה (לבית בהם) וקון דייוויס. היא הצהירה שהחלק הטוב ביותר בגדילה שם הוא "האנשים הידידותיים, מזג האוויר הנהדר וההתעוררות לרעש הגלים על החוף".

## קריירה
מבחינה מקצועית, ג'יטר הופיעה בקמפיינים עבור ראלף לורן, למותג בלו לייבל וצעדה בתצוגת האביב/קיץ שלהם ב-2006. בנוסף הייתה הפרזנטורית של הבושם של ראלף לורן, ראלף רוקס.

ג'יטר הופיעה בשני שערים בודדים עבור המגזין האיטלקי *D* ב-2006, המגזין המקסיקני *Elle* באוגוסט 2009, המגזין הצרפתי *FHM* בספטמבר 2012 וההוצאה הדרום אפריקאית של מגזין זה באפריל 2013.

היא דגמנה עבור ויקטוריה'ס סיקרט, אמריקן איגל אאוטפיטרס, טומי הילפיגר ו-Levi's. ג'יטר שיחקה תפקיד ג'יני בפרסומות בטלוויזיה עבור DirecTV, והופיעה בסדרה של פרסומות עבור אותה החברה.

ג'יטר הופיעה בחמש מהדורות של גיליון בגדי הים של ספורטס אילוסטרייטד, מ-2013 עד 2017, והייתה בדף השער של גיליון 2015.

בשנת 2015, היא הופיעה בתפקיד ביט בסרט הקומדיה חופשה בהפרעה, כאישה צעירה פלרטטנית שנוהגת בפרארי אדומה.

היא אירחה את תוכנית הריאלטי דוגמנות פרויקט מסלול: ג'וניור מ-2015 עד 2017.

ג'יטר התחייבה לראשונה באופן מקצועי תחת שמה הנשוי באוגוסט 2016.

## חיים אישיים
ג'יטר שיחקה טניס מאז שהייתה בת שמונה והייתה אלופה בנבחרת הטניס הלאומית של הקריביים בנוסף שיחקה במעגל הטניס הקריבי. היא אחייניתו של שדר הספורט גלן דייוויס .

בתחילת נובמבר 2015, שחקן הבייסבול לשעבר דרק ג'יטר מהניו יורק יאנקיז אישר דיווחים קודמים שהוא והאנה היו מאורסים. השניים נישאו ב-9 ביולי 2016, בעמק נאפה. יש להם שלוש בנות, שנולדו באוגוסט 2017, ינואר 2019, ודצמבר 2021.

ג'יטר חוותה הריונות בסיכון גבוה עם שני ילדיה הראשונים, שהביאו לכריתת רחם לאחר לידת ילדה השלישי. 

## פילמוגרפיה

## קישורים חיצוניים

## הערות שוליים

קטגוריה:נשים אמריקאיות במאה ה-21
קטגוריה:דוגמניות אמריקאיות
קטגוריה:מנחות טלוויזיה אמריקאיות
קטגוריה:אמריקאיות שנולדו ב-1990
סרגיי קורובין

**סרגיי קורובין** (ברוסית: **Серге́й Коро́вин**; 19 באוגוסט 1858 – 26 באוקטובר 1908) היה צייר ריאליסטי רוסי; אחיו של קונסטנטין קורובין.

## ביוגרפיה
הוא נולד למשפחת סוחרים אמידה. אמו הייתה מהאצולה, למרות שהם נרשמו רשמית כ"איכרים" ממחוז ולדימיר.

מ-1876 עד 1886 למד בבית הספר לציור, פיסול ואדריכלות במוסקבה אצל וסילי פרוב, אלכסיי סאווראסוב ואילריון פריאנישניקוב, קרוב משפחה רחוק. 

מ-1888 עד 1894, ושוב מ-1898 עד 1907, לימד בבית הספר והיה חבר ב"איגוד האמנים הרוסים". הוא גם היה חסיד של הנודדים.

החל במחצית השנייה של שנות ה-90, הוא התרחק מגישתו הריאליסטית ואימץ סגנון סקיצה שהיה קרוב יותר לאימפרסיוניזם.  הוא גם נטה להעדיף נופים.

בשנת 1900 הוא יצר איורים עבור הספר "האדרת" של גוגול. כמו כן יצר כמה ציורים יחד עם אחיו קונסטנטין, כולל אחד של קרב קוליקובו, במוזיאון ההיסטורי הממלכתי (1908).

הוא מת לפתע מאוחר יותר באותה שנה, מאי-ספיקת לב.

## גלריה

קובץ:KorovinS NaMiru.jpg
קובץ:S.Korovin-Pilgrims.jpg
קובץ:Sergey Korovin - Pentecost.jpg
קובץ:S.Korovin-Erotika.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1858
קטגוריה:רוסים שנפטרו ב-1908
אנטולי ארצברסקי

**אנטולי ארצברסקי** (ברוסית:**Анатолий Павлович Арцебарский** נולד ב-6 בספטמבר 1956 במחוז דניפרופטרובסק, ברית המועצות) הוא קוסמונאוט סובייטי.

## קורות חיים
אנטולי ארצברסקי סיים את לימודיו בתיכון ב-1973 באזור כפר במחוז דניפרופטרובסק שבאוקראינה הסובייטית בה נולד. לאחר הלימודים הוא התגייס לצבא ברית המועצות והחל לימודים בבית ספר לטייסי קרב של חיל האוויר הסובייטי בחרקיב. בשנת 1977 הוא החל לשרת ביחידה של חיל האוויר והיה מדריך מיג 21. בשנת 1982 הוא סיים קורס טייסי ניסוי. ארצברסקי החל לעבוד כטייס ניסוי במטוסי קרב סובייטיים. במקביל הוא סיים לימודי הנדסת אווירונאוטיקה בשנת 1987.

בשנת 1985 נבחר על ידי סוכנות החלל הסובייטית ליחידת קוסמונאוטים. באותו הזמן ברית המועצות התחילה את עבודתה על פרויקט מעבורת החלל בוראן. בשנת 1988 הוא עבר להכנה לטיסות לתחנת החלל מיר. בשנים 1989–1991 ארצברסקי היה בצוות גיבוי של מספר טיסות לחלל. באוקטובר 1991 ארצברסקי טס לחלל כמפקד צוות של סויוז TM-12. הם התחברו לתחנת החלל מיר והחלו בביצוע תוכנית מחקרים. במהלך הטיסה ארצברסקי ביצע 6 פעילויות חוץ רכביות באורך כולל 32 שעות. לאחר שהייה בחלל במשך 144 ימים הוא חזר בהצלחה לכדור הארץ.

בשנים 1992–1993 ארצברסקי כיהן במספר תפקידים ביחידת האסטרונאוטים. הוא עזב את היחידה בשנת 1993 ועבר לעבודה במסגרת האקדמיה למדעים של רוסיה. הוא עזב אותה בשנת 1994 והחל ללמוד באקדמיה הצבאית של המטה הכללי הרוסי אותה סיים בשנת 1996. עד לשנת 1998 הוא שירת במסגרת המטה הכללי הרוסי.

לאחר שחרור מהצבא ארצברסקי כיהן במספר תפקידים במשק הרוסי. הוא מתגורר במוסקבה.

## קישורים חיצוניים

* ביוגרפיה
* ביוגרפיה 
* ביוגרפיה באתר הכנת הקוסמונאוטים הרוסי

קטגוריה:קוסמונאוטים סובייטים
קטגוריה:הלכי חלל רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:טייסי ניסוי
קטגוריה:בוגרי האקדמיה הצבאית של המטה הכללי
קטגוריה:אוקראינים שנולדו ב-1956
קטגוריה:רוסים שנולדו ב-1956
כוס היין

**כוס היין** הוא ציור מעשה ידי יאן ורמיר, משנת 1660, ומוצג בגמלדה-גאלרי, ברלין. הוא מציג אישה יושבת וגבר עומד שותים בחדר, ליד שולחן. היצירה בוצעה לפי המוסכמות של אסכולת דלפט שפותחה על ידי פיטר דה הוך בסוף שנות ה-50. הוא מכיל דמויות הממוקמות בחדרים מוארים ומרווחים, עם החלל האדריכלי מוגדר מאוד. הדמויות ממוקמות באמצע התמונה, ולא בחזית. ורמיר היה כבן 27 כשצייר את היצירה "כוס היין".
[ימין|ממוזער|290x290 פיקסלים|[פיטר דה הוך, "חצר הולנדית", 1657 בקירוב]]
הקונספט של דמויות ששותות סביב שולחן, והצגתה של אישה השותה מכוס לקוחים ישירות מהיצירה "חצר הולנדית" של דה הוך. עם זאת, עבודתו של ורמיר מתנתקת מאבות הטיפוס של דה הוך בכך שהפנים מוצגים בסביבה הרבה יותר אלגנטית וברמה גבוהה יותר מיצירותיו של המאסטר שלו. הבגדים של הדמויות, המפה המעוצבת, מסגרת התמונה המוזהבת התלויה על הקיר האחורי, וסמל הנשק בזכוכית הצבעונית, כולם מרמזים על תפאורה עשירה יותר.
[ממוזער|יאן ורמיר, "[הנערה עם כוס היין" (1659–1660)]]
הסצנה כנראה מייצגת סוג של חיזור, אבל התפקידים שממלאים שתי הדמויות אינם ברורים. האישה רק רוקנה את כוס היין והגבר נראה חסר סבלנות למזוג לה עוד, כמעט כאילו הוא מנסה להשקות אותה. כלי נגינה, הציתרן, מונח על הכיסא עם מחברות נגינה. אבל דמותו של טמפרנס מתוארת בחלון הויטראז', מה שמוסיף למתח בסצנה.
[250px|ממוזער|ימין|יצירתו של [חרארד טר בורך "אציל משדל גבירה לשתות" (1658–1659 לערך) מציעה נקודת השוואה משמעותית ל"כוס היין", במיוחד בכל הנוגע לייצוג סצנת שתייה אינטימית כמטאפורה לתקשורת בין-מינית ולהפצרה רגשית. גם אצל טר בורך, הדמות הגברית מצויה בעמדת יוזמה, בעוד הדמות הנשית מגיבה בתנוחה מהורהרת או מסויגת. אף שקומפוזיציית הציור של טר בורך פשוטה יותר, הוא מצליח לייצר מתח פסיכולוגי רב, תוך שימוש מדוד במחוות גוף ובמבע פנים. ידוע כי טר בורך פגש את ורמיר בדלפט בשנת 1653, ומקובל להניח כי סצנות מעין אלו ביצירתו של טר בורך השפיעו במידת מה על ורמיר בעיצוב נרטיבים מרומזים דרך קומפוזיציה וסמליות אובייקטים.]]
"כוס היין" היא יצירת מעבר, וככזו, לא נחשבת בדרך כלל לאחת היפות של ורמיר. לפי מבקר האמנות לורנס גווינג, בהשוואה בין העבודה ליצירה דואט של חבריאל מטסו, היא "חסרה את השטף החברותי, כושר ההמצאה המפנק".
בהשוואה לציוריו הקודמים, עבודת המכחול של ורמיר ביצירה "כוס היין" מאופקת, בעוד שהפנים והבגדים של הדמויות מתוארים בקווי מתאר רחבים וחלקים. רק בשטיח של המפה וזכוכית החלון, האמן הפעיל משיכות מכחול ליניאריות עדינות. ורמיר לא היה האמן ההולנדי היחיד באותה תקופה שניסה לפתח את רעיונותיו של דה הוך; גם ציורים בני זמנו של יאן סטיין, חרארד טר בורך ופרנס ואן מיריס האב מציגים טכניקה מעודנת.

הציור חולק אלמנטים עם עבודות אחרות של ורמיר. "הנערה עם כוס היין" (1659–1660) מציגה שני גברים, אך במשותף "לכוס היין" יש אישה יושבת ליד שולחן עם כוס יין, ורצפות האריחים וחלונות הוויטראז' בשניהם דומים מאוד. אותו קנקן יין מופיע בציור מוקדם יותר של ורמיר, "ילדה ישנה" משנת 1657.

## לקריאה נוספת

## קישורים חיצוניים

## הערות שוליים

קטגוריה:ציורים מהמאה ה-17
קטגוריה:ציורי ז'אנר
קטגוריה:יאן ורמיר
קטגוריה:ציורי מזון ומשקאות
קטגוריה:גמלדה-גאלרי: ציורים
קבוצת גולד בונד

**קבוצת גולד בונד בע"מ**, המוכרת גם במותג **קונטרם**, היא חברה ציבורית ישראלית שבשליטת יורשי עתליה שמלצר (בעלת השליטה בקבוצת שלמה), שלומי פוגל וחברת מסופי ספנות. עיקר פעילותה באזור נמל אשדוד.

## פעילות
ישירות ובאמצעות חברת הבת סי.די.אל קונטרם קווי הפצה בע"מ עוסקת החברה בתחומים הבאים:
* הפעלת מסוף מכולות מלאות (FCL - full container load): מתן שירותי מסוף ואחסנת מכולות מלאות (מכולות שכל אחת מהן מכילה סחורה של יבואן אחד), לרבות מכולות קירור ומכולות ריקות.
* הפעלת מסוף מטענים (LCL - less than a container load): מתן שירותי מסוף ואחסנת מכולות שכל אחת מהן מכילה סחורות של יבואנים אחדים. הפעילות כוללת פריקת וריקון המכולות ופיצול המטענים לפי הלקוחות.
* פעילות חופשית: כוללת שירותי אחסנה למכולות ומטענים לאחר שחרורם מהמכס, טיפול במטענים, פריקת מכולות ומתן שירותים לוגיסטיים (לרבות הובלת מטענים).
* הפעלת מחסן רובוטי לפעילות מסחר מקוון.
* הובלה ושינוע של מטענים ומכולות, באמצעות צי משאיות שבבעלות החברה ובאמצעות קבלני משנה, בהם רכבת ישראל. בבעלות החברה מסוף מטענים המאפשר שינוע מטענים וסחורות מאשדוד לשאר חלקי ישראל.
* מרכז לאחסנה פתוחה בעורף נמל המפרץ ונמל חיפה, הכולל טיפול במכולות ובמטענים, ייבוא וייצוא. 
* מסוף מטענים בבית שאן, סמוך למעבר נהר הירדן.

החברה מחזיקה ב-20% ממניות תעשיות מספנות ישראל בע"מ.

## היסטוריה
החברה התאגדה בחודש ינואר 1963 כחברה פרטית בשם ח.מ.ן חרושת מוצרי נייר בע"מ, שעסקה בייצור מחברות. באפריל 1983 הפכה החברה לחברה ציבורית. 

בתחילת שנות ה-90 רכש שלמה שמלצר את חברת קונטרם, שנוסדה בשנת 1973 והפעילה מסוף מטענים עורפי בנמל אשדוד. אחר כך רכש את חברת ח.מ.ן הבורסאית ומכר לה את חברת קונטרם. בפברואר 1994 שינתה החברה את שמה לשם הנוכחי - קבוצת גולד בונד בע"מ. בפברואר 1997 מכרה החברה לשמלצר את פעילות הנייר שלה.

בשנת 1996 רכשה חברת "משאב" 24% ממניותיה של קבוצת גולד בונד. בשנת 1998 מכרה "משאב" את החזקתה ב"גולד בונד".

בשנת 2007 רכשה החברה כ-20% ממספנות ישראל תמורת כ-13 מיליון דולר.

בשנת 2019 רכשה החברה פעילות בתחום הפעלת מסוף מטענים בבית שאן, בסמוך למעבר הגבול נהר הירדן, תמורת כ-3.2 מיליון ש"ח.

בינואר 2022 סבלה החברה ממתקפת סייבר של קבוצת Hackers of Saviors, שגרמה להשבתה בת ימים אחדים של פעילות החברה.

## קישורים חיצוניים
* 
* 

## הערות שוליים

קטגוריה:אשדוד: חברות
קטגוריה:חברות לוגיסטיקה ישראליות
קטגוריה:ישראל: חברות שהוקמו ב-1963
לארי ג'יימס

**ג'ורג' לארי ג'יימס** (באנגלית: **George Larry James**; 6 בנובמבר 1947 - 6 בנובמבר 2008) היה אתלט אמריקאי שזכה במדליית זהב אולימפית בריצת שליחים 4X400 מטר ובמדליית כסף בריצת 400 מטר (מקסיקו סיטי 1968). שבר ב-1968 את שיא העולם בריצת 400 מטר.

## ביוגרפיה
לארי ג'יימס נולד ב-1947 בעיר מאונט פלזנט  שבמדינת ניו יורק. למד בתיכון "וייט פליינס"  שבעיר וייט פליינס במדינת ניו יורק. בתקופת לימודיו החל לעסוק באתלטיקה במספר תחומים שכללו ריצה וקפיצות ואף היה שותף לנבחרת השליחים של בית הספר שקבעה שיא לאומי לתיכונים.

עם סיום לימודי התיכון החל ג'יימס ללמוד מנהל עסקים באוניברסיטת וילאנובה ובהמשך סיים תואר שני במנהל ציבורי באוניברסיטת ראטגרס. במהלך לימודיו בוילנובה השתתף באליפות האוניברסיטאות של ארצות הברית וזכה 3 פעמים (1968, 1969, 1970) בריצת 440 יארד.

לאחר פרישתו מקריירת הספורט מונה ג'יימס לדיקן לפיתוח תוכניות הספורט באוניברסיטת סטוקטון  בניו ג'רזי שם עבד 28 שנה עד פרישתו לגמלאות. ב-2003 מונה למנהל נבחרת ארצות הברית באתלטיקה שהשתתפה אליפות העולם באתלטיקה שנערכה אותה שנה בצרפת.

נפטר ב-2008 כתוצאה מסרטן המעי הגס .

## קריירה ספורטיבית
### 1968
#### שיאן עולם
במבחנים שנערכו בספטמבר בקליפורניה לקביעת נבחרת ארצות הברית לאולימפיאדת מקסיקו סיטי קבע ג'יימס תוצאה של 44.1 שניות בריצת 400 מטר שהיוותה שיא עולמי חדש. אומנם חברו לקבוצה לי אוונס קבע תוצאה טובה יותר של 44.0 שניות אולם היא לא הוכרה מאחר שאוונס נעל נעלי ריצה לא חוקיות. שיאו של ג'יימס שיפר ב-4 עשיריות השנייה את שיאו של טומי סמית' מארצות הברית שנקבע במאי 1967. שיאו של ג'יימס נשבר על ידי לי אוונס באוקטובר אותה שנה במהלך האולימפיאדה.

#### אלוף אולימפי
ג'יימס, יחד עם נבחרת ארצות הברית, זכה במדליית זהב בריצת שליחים 4X400 מטר בשיא עולמי של 2:56.1 דקות לפני נבחרת קניה (2:59.6 דקות) ונבחרת מערב גרמניה (3:00.5 דקות). שיא זה נשבר על ידי נבחרת ארצות הברית רק ב-1988 במהלך אולימפיאדת סיאול.

באותה אולימפיאדה זכה גם במדליית כסף בריצת 400 מטר בתוצאה של 43.9 שניות אחרי לי אוונס (בשיא עולמי של 43.8 שניות) ולפני רון פרימן  (44.4 שניות). כל שלושת הראשונים היו מארצות הברית כשגם ג'יימס וגם אוונס השיגו תוצאה טובה משיאו העולמי של אוונס.

### 1970
באוניברסיאדה שנערכה בטורינו, איטליה זכה ג'יימס בשתי מדליות זהב: בריצת 400 מטר משוכות בתוצאה של 50.2 שניות לפני וורנר רייברט (Werner Reibert) ממערב גרמניה (50.4 שניות) ודימיטרי סטוקלב  מברית המועצות (50.7 שניות) ובריצת שליחים 4X400 מטר, יחד עם נבחרת ארצות הברית, בשיא משחקים של 3:03.3 דקות לפני נבחרת ברית המועצות (3:04.2 דקות) ונבחרת צרפת (3:04.4 דקות).

## אותות הוקרה
* אצטדיון הספורט באוניברסיטת סטוקטון  בניו ג'רזי נקרא על שמו.
* 2003: התקבל להיכל התהילה של ספורטאי ארצות הברית.

## קישורים חיצוניים

* לארי ג'יימס, באתר sports-reference.com (אורכב)
* לארי ג'יימס, באתר usatf.org
* לארי ג'יימס, באתר ramscrosscountry.blogspot.com
* לארי ג'יימס, באתר אוניברסיטת סטוקטון
*  2016
* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:בוגרי אוניברסיטת ראטגרס
קטגוריה:אצנים אמריקאים
קטגוריה:אתלטים אפרו-אמריקאים
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת מקסיקו סיטי (1968)
קטגוריה:זוכי מדליית כסף אולימפית אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת וילאנובה
קטגוריה:מדינת ניו יורק: אתלטים
קטגוריה:אמריקאים שנולדו ב-1947
קטגוריה:אמריקאים שנפטרו ב-2008